pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พิธีต้อนรับ สมเด็จมหาบวรธิบดี ฮุน มาแนต นายกรัฐมนตรีราชอาณาจักรกัมพูชา และภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit) ณ ทำเนียบรัฐบาล
วันพุธที่ 7 กุมภาพันธ์ 2567
พิธีต้อนรับ สมเด็จมหาบวรธิบดี ฮุน มาแนต นายกรัฐมนตรีราชอาณาจักรกัมพูชา และภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit) ณ ทําเนียบรัฐบาล
​วันที่ 7 กุมภาพันธ์ 2567
พิธีต้อนรับ สมเด็จมหาบวรธิบดี ฮุน มาแนต นายกรัฐมนตรีราชอาณาจักรกัมพูชา และภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit) ณ ทําเนียบรัฐบาล
วันที่ 7 กุมภาพันธ์ 2567
นายกฯ หารือ นายกฯ กัมพูชา เดินหน้ากระชับความร่วมมือตามชายแดน เพิ่มมูลค่าการค้าการลงทุน พร้อมแสวงหาความร่วมมือด้านความมั่นคงทางพลังงาน การแก้ปัญหา PM2.5 อาชญากรรมข้ามพรมแดน ท่องเที่ยว และแรงงาน
ไทย-กัมพูชา ลงนามและแลกเปลี่ยน MoU 5 ฉบับ ยกระดับความสัมพันธ์สู่การเป็น “หุ้นส่วนเชิงยุทธศาสตร์” พร้อมส่งเสริมความร่วมมือทุกมิติ
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ประชุม กพต. รับทราบการช่วยเหลือเยียวยาน้ำท่วมภาคใต้
วันพุธที่ 7 กุมภาพันธ์ 2567
07/02/2567
​“รองนายกฯสมศักดิ์” ประชุม กพต. รับทราบการช่วยเหลือเยียวยาน้ําท่วมภาคใต้
​“รองนายกฯสมศักดิ์” ประชุม กพต. รับทราบการช่วยเหลือเยียวยาน้ําท่วมภาคใต้ มีพื้นที่รับผลกระทบ 30 อําเภอ 5 แสนคน ช่วยเยียวยาผู้เสียชีวิตครบแล้ว 21 ราย ซ่อมบ้าน 571 หลัง พร้อมให้จังหวัด ชงของบกลาง 190 โครงการ 1,816 ล้านบาท หวังช่วยเหลือทุกด้าน
วันที่ 7 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 1/2567 โดยมี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายสุทิน คลังแสง รัฐมนตรีว่าการกระทรวงกลาโหม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา พ.ต.ท.วรรณพงษ์ คชรักษ์ เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) และคณะกรรมการ กพต. เข้าร่วม ที่ทําเนียบรัฐบาล
โดยนายสมศักดิ์ เปิดเผยว่า การประชุมคณะกรรมการ กพต.วันนี้ ได้รับทราบรายงานสรุปการปฏิบัติการช่วยเหลือฟื้นฟูภายหลังเกิดอุทกภัยและแก้ไขปัญหาอุทกภัยในพื้นที่จังหวัดชายแดนภาคใต้ หลังเกิดสถานการณ์อุทกภัย ตั้งแต่วันที่ 22 ธันวาคม 2566 ซึ่ง ศอ.บต. ได้จัดตั้งศูนย์บูรณาการรวมใจช่วยเหลือฟื้นฟูเหตุอุทกภัยชายแดนภาคใต้ เมื่อวันที่ 5 มกราคม 2567 ตามที่นายกรัฐมนตรี ได้สั่งการให้ ศอ.บต. เป็นศูนย์กลางในการบูรณาการกับทุกหน่วยงานที่เกี่ยวข้อง โดยได้สรุปเหตุการณ์ มีพื้นที่ประสบภัยทั้งหมด 30 อําเภอ 189 ตําบล 1,134 หมู่บ้าน 136,016 ครัวเรือน 519,317 คน ซึ่งมีผู้เสียชีวิต 21 คน สูญหาย 1 คน
“มีบ้านเรือนเสียหายทั้งหมด 2,577 หลัง แบ่งเป็น เสียหายทั้งหลัง 215 หลัง เสียหายมาก 1,256 หลัง เสียหายน้อย 1,1,06 หลัง นอกจากนี้ ยังมีโรงเรียนได้รับความเสียหาย 823 แห่ง มัสยิด 86 แห่ง วัด/ที่พักสงฆ์ 38 แห่ง มีถนนเสียหาย 601 สาย สะพาน 13 แห่ง รวมถึงมีพื้นที่เกษตร ได้รับความเสียหาย แบ่งเป็น พืชไร่ 13,545 ไร่ ปศุสัตว์ 32,577 ตัว ประมง 178 ไร่ โดยทุกหน่วยงานที่เกี่ยวข้อง ได้เร่งช่วยเหลือเยียวยาแล้ว เช่น กรณีเสียชีวิต ทางจังหวัดได้ช่วยเหลือเยียวยาครบทั้ง 21 รายแล้ว ส่วนบ้านเรือน ได้ให้ความช่วยเหลือแล้ว 571 หลัง ส่วนที่เหลือ จะซ่อมแซมให้แล้วเสร็จภายในเดือนมีนาคม นี้” รองนายกรัฐมนตรี กล่าว
นายสมศักดิ์ กล่าวอีกว่า การให้ความช่วยเหลือในส่วนของความเดือดร้อนอื่น ที่ส่งผลกระทบต่อการดําเนินชีวิตของประชาชนในพื้นที่ เช่น โครงสร้างพื้นฐาน และสิ่งสาธารณะประโยชน์ ที่ประชุมได้ให้หน่วยงานพื้นที่ระดับจังหวัด เป็นหน่วยในการขอรับการสนับสนุนงบกลาง จํานวนทั้งสิ้น 190 โครงการ รวมวงเงินทั้งสิ้น 1,816 ล้านบาท เพื่อช่วยเหลือเยียวยาประชาชน ที่ได้รับผลกระทบอย่างเต็มที่ เพราะนายเศรษฐา ทวีสิน นายกรัฐมนตรี ได้ให้ความสําคัญกับการช่วยเหลือประชาชนเป็นอย่างมาก จึงได้กําชับให้ทุกหน่วยงานที่เกี่ยวข้อง เร่งช่วยเหลือเยียวยา และวางแนวนโยบายการแก้ปัญหาในระยะยาวด้วย
รัฐบาลไทย-ข่าวทำเนียบรัฐบาล-ตัดวงจรสินบนไม่ทนทุกการทุจริต เรื่อง นาฬิกาตัวท็อป
วันพุธที่ 7 กุมภาพันธ์ 2567
ตัดวงจรสินบนไม่ทนทุกการทุจริต เรื่อง นาฬิกาตัวท็อป
ที่มา : คณะกรรมการป้องกันและปราบปรามการทุจริตแห่งชาติ
​
รัฐบาลไทย-ข่าวทำเนียบรัฐบาล-โค้งสุดท้าย...ไม่ขยายเวลา! กรมการจัดหางาน เตือนแรงงาน 4 สัญชาติ เร่งต่ออายุใบอนุญาตทำงาน ภายใน 13 ก.พ. 67
วันพุธที่ 7 กุมภาพันธ์ 2567
07/02/2567
โค้งสุดท้าย...ไม่ขยายเวลา! กรมการจัดหางาน เตือนแรงงาน 4 สัญชาติ เร่งต่ออายุใบอนุญาตทํางาน ภายใน 13 ก.พ. 67
กรมการจัดหางาน เตือนแรงงาน 4 สัญชาติ ตามมติครม. เมื่อวันที่ 5 กรกฎาคม 2565 ที่ใบอนุญาตทํางานจะหมดอายุ ภายในวันที่ 13 ก.พ. 67 เร่งต่ออายุใบอนุญาตทํางาน ที่เว็บไซต์ e-workpermit.doe.go.th ก่อนใบอนุญาตทํางานสิ้นอายุ
นายสมชาย มรกตศรีวรรณ อธิบดีกรมการจัดหางาน เปิดเผยว่า หลังสถานการณ์โควิด – 19 คลี่คลาย รัฐบาลมีนโยบายเปิดประเทศควบคู่กับการส่งเสริมกิจกรรมทางเศรษฐกิจ ส่งผลให้นายจ้าง/สถานประกอบการต้องการจ้างแรงงานเพิ่มมากขึ้น เพื่อป้องกันมิให้เกิดปัญหาขาดแคลนแรงงานคณะรัฐมนตรีจึงมีมติเมื่อวันที่ 5 กรกฎาคม 2565 เห็นชอบให้คนต่างด้าวสัญชาติกัมพูชา ลาว เมียนมา และเวียดนาม ซึ่งได้รับอนุญาตให้อยู่ในราชอาณาจักรเป็นการชั่วคราวเพื่อทํางานถึงวันที่ 13 กุมภาพันธ์ 2566 แล้ว อยู่ในราชอาณาจักรและทํางานต่อไปได้ ถึงวันที่ 13 กุมภาพันธ์ 2567 หรือวันที่ 13 กุมภาพันธ์ 2568 ตามแต่ละกรณี สําหรับแรงงานต่างด้าวที่ใบอนุญาตทํางานจะหมดอายุในวันที่ 13 กุมภาพันธ์ 2567 หากประสงค์จะทํางานต่อไปถึง 13 กุมภาพันธ์ 68 สามารถทําได้ โดยต้องยื่นคําขอต่ออายุใบอนุญาตทํางาน ที่เว็บไซต์ e-workpermit.doe.go.th พร้อมเอกสารหลักฐานตามที่ระบุไว้ในแบบคําขอ (บต. 50 อ. 5) และชําระค่าธรรมเนียมค่ายื่นคําขอ ฉบับละ 100 บาท และค่าธรรมเนียมต่ออายุใบอนุญาตทํางาน ฉบับละ 900 บาท ภายในวันที่ 13 กุมภาพันธ์ 2567 หลังจากดําเนินการครบถ้วนแล้ว ให้ยื่นหลักฐานการอนุญาตให้อยู่ในราชอาณาจักรฯ (Visa) ไม่น้อยกว่าวันที่ 13 กุมภาพันธ์ 2568 และหลักฐานการขึ้นทะเบียนเป็นผู้ประกันตน หรือการทําประกันสุขภาพกับกระทรวงสาธารณสุข แล้วแต่กรณี ต่อกรมการจัดหางาน
“กรมการจัดหางานยืนยันว่าไม่มีการขยายระยะเวลา หากต้องการให้แรงงานของท่านทํางานต่อไปถึงวันที่ 13 ก.พ. 2568 ให้เร่งดําเนินการยื่นเอกสารต่ออายุใบอนุญาต ภายในกําหนด มิฉะนั้นการอนุญาตให้อยู่ในราชอาณาจักรและทํางานจะเป็นอันสิ้นสุดแรงงานต่างด้าวต้องเดินทางกลับประเทศต้นทางและหากประสงค์จะกลับเข้ามาทํางาน ในประเทศไทย ต้องดําเนินการตามกระบวนการนําเข้า MOU” อธิบดีกรมการจัดหางาน กล่าว
ทั้งนี้ หากติดปัญหาไม่สามารถดําเนินการผ่านระบบอิเล็กทรอนิกส์ด้วยตนเองได้ สามารถติดต่อขอรับบริการจากเจ้าหน้าที่ได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 ในท้องที่ซึ่งเป็นที่ตั้งสถานที่ทํางานของคนต่างด้าว หรือสอบถามเพิ่มเติมได้ที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-กรมเจ้าท่า จัดการประชุมหารือเพื่อเตรียมความพร้อมดำเนินการโครงการการจัดการขยะจากเรือในอาเซียน (Ship Waste Management in ASEAN Project)
วันพุธที่ 7 กุมภาพันธ์ 2567
กรมเจ้าท่า จัดการประชุมหารือเพื่อเตรียมความพร้อมดําเนินการโครงการการจัดการขยะจากเรือในอาเซียน (Ship Waste Management in ASEAN Project)
...
วันที่ 7 กุมภาพันธ์ 2567 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานเปิดการประชุมหารือ โครงการการจัดการขยะจากเรือในอาเซียน (Ship Waste Management in ASEAN Project) โดยจัดขึ้นระหว่างวันที่ 7-8 กุมภาพันธ์ 2567 ณ การท่าเรือแห่งประเทศไทย และ ท่าเรือแหลมฉบัง จังหวัดชลบุรี โดยมีหัวหน้าทีมโครงการฯ Mr. Jen Peter Oehlenschlaeger พร้อมด้วยเจ้าหน้าที่กรมเจ้าท่า และหน่วยงานที่เกี่ยวข้องเข้าร่วมประชุม
ตามที่ประเทศไทยได้รับข้อเสนอในการเข้าร่วมโครงการ "การจัดการขยะจากเรือในอาเซียน (Ship Waste Management in ASEAN Project)" ซึ่งประเทศไทยได้ตอบรับในการเข้าร่วมดําเนินโครงการ และสนับสนุนเป้าหมายของกลุ่มประเทศสมาชิกอาเซียนให้บรรลุการพัฒนาที่ยั่งยืน สําหรับโครงการบริหารจัดการขยะจากเรือที่ยั่งยืนสําหรับประเทศอาเซียน (Sustainable Ship Waste Management For ASEAN Project) สืบเนื่องมาจากประมาณร้อยละ 20 ของขยะในทะเลมาจากกิจกรรมทางทะเลและภูมิภาคเอเชียตะวันออกเฉียงใต้ถือเป็นเส้นทางการเดินทะเลที่หนาแน่นที่สุดในโลก ซึ่งจะต้องประสบปัญหากับขยะทะเลมากกว่าภูมิภาคอื่น โครงการนี้มีระยะเวลาดําเนินโครงการ 2 ปี (พ.ศ. 2566 – 2568) โดยมีวัตถุประสงค์เพื่อเสริมสร้างความร่วมมือระดับภูมิภาค ระหว่างประเทศสมาชิกอาเซียนในการจัดการของเสียจากเรือ เช่น มาตรการป้องกันมลพิษทางทะเล การร่วมมือและการสนับสนุนระหว่างประเทศ ในกรณีการปล่อยของเสียที่ผิดกฎหมาย เป็นต้น อีกทั้งยังสนับสนุนกลุ่มทํางานด้านการขนส่งทางทะเลของอาเซียน (ASEAN Maritime Transport Working Group: MTWG) ในการพัฒนากลยุทธ์ระดับภูมิภาค ซึ่งให้การสนับสนุนข้อมูลสําหรับแนวทางการปฏิบัติที่ยั่งยืนของประเทศ และเพิ่มความตระหนักรู้ เสริมสร้างความสามารถทางเทคนิคในการจัดการของเสียจากเรือ ตลอดจนการส่งเสริมการแลกเปลี่ยนประสบการณ์ระหว่างประเทศในภูมิภาคอาเซียน
นอกจากนั้น ยังแสดงให้เห็นถึงความจําเป็นในความร่วมมือระดับภูมิภาค เนื่องจากเรือซึ่งมีของเสียบรรทุกมาด้วยนั้น จะถูกขนส่งข้ามพรมแดนและบางมาตรการจําเป็นต้องได้รับการประสานงานกันระหว่างประเทศเพื่อนบ้าน โดยการประชุมหารือในครั้งนี้ สามารถนําความรู้ แนวทางปฏิบัติ และประสบการณ์ของความร่วมมือของประเทศต่างๆของสหภาพยุโรป มาปรับใช้ในกลุ่มภูมิภาคอาเซียนตามความเหมาะสม เพื่อให้เกิดการบริหารจัดการขยะจากเรือภายในประเทศอย่างยั่งยืนต่อไป
รัฐบาลไทย-ข่าวทำเนียบรัฐบาล-“มนพร” ร่วมยินดี 33 ปี ท่าเรือแหลมฉบัง พร้อมผลักดันท่าเรือระยะที่ 3 สู่ไทยแลนด์ 4.0
วันพุธที่ 7 กุมภาพันธ์ 2567
“มนพร” ร่วมยินดี 33 ปี ท่าเรือแหลมฉบัง พร้อมผลักดันท่าเรือระยะที่ 3 สู่ไทยแลนด์ 4.0
...
นางมนพร เจริญศรี รัฐมนตรีช่วยว่าการกระทรวงคมนาคม กล่าวภายหลังเป็นประธานงานวันคล้ายวันสถาปนาท่าเรือแหลมฉบัง (ทลฉ.) ครบรอบ 33 ปี เมื่อวันที่ 6 กุมภาพันธ์ 2566 ณ โรงแรมแกรนด์ พาลาซโซ่ พัทยา จังหวัดชลบุรี ว่า ปัจจุบัน ทลฉ. มีปริมาณตู้สินค้าผ่านท่าติดอันดับที่ 19 และเป็นท่าเรือท่องเที่ยวอันดับที่ 5 ของโลก จากจุดเริ่มต้นจนถึงปัจจุบันสามารถให้บริการขนถ่ายตู้สินค้าได้ไม่ต่ํากว่า 141 ล้านทีอียู และรถยนต์มากกว่า 20 ล้านคัน ซึ่งเป็นความสําเร็จที่เกิดจากความร่วมมือ มุ่งมั่น ทุ่มเทของพนักงาน และการสนับสนุนจากทุกภาคส่วนที่ไม่หยุดการพัฒนาเพื่อยกระดับการให้บริการ ที่มุ่งเน้นให้ความสําคัญกับ Smart Port โดยการนําเทคโนโลยีและนวัตกรรมต่าง ๆ มาใช้ปรับปรุงท่าเรือให้มีประสิทธิภาพมากยิ่งขึ้น สามารถเชื่อมโยงการขนส่งสินค้าระหว่างประเทศได้อย่างต่อเนื่อง ด้วยที่ตั้งของประเทศไทยที่มีอาณาเขตติดต่อกับประเทศเพื่อนบ้านทั้งเมียนมา สปป.ลาว กัมพูชา มาเลเซีย และสามารถติดต่อทําการค้าผ่านแดนกับประเทศใกล้เคียง ได้แก่ จีนตอนใต้ และเวียดนาม โดยเป็นหน้าด่านของภูมิภาคเอเชียตะวันออกเฉียงใต้ ทําให้ ทลฉ. ได้เปรียบในลักษณะที่เป็นท่าเรือที่มีดินแดนหลังท่า (Hinterland) ที่มีขนาดกว้างใหญ่ จึงทําให้มีศักยภาพสูงในการพัฒนาให้เป็นเกตเวย์หลักของภูมิภาค
สําหรับโครงการพัฒนา ทลฉ. ระยะที่ 3 เป็นหนึ่งในโครงการเขตพัฒนาพิเศษภาคตะวันออก (EEC) และแผนยุทธศาสตร์ภายใต้ไทยแลนด์ 4.0 ด้วยการพัฒนาเชิงพื้นที่ต่อยอดความสําเร็จมาจากโครงการพัฒนาพื้นที่ชายฝั่งทะเลตะวันออก หรืออีสเทิร์นซีบอร์ด สอดคล้องกับวิสัยทัศน์ของ กทท. “มุ่งสู่มาตรฐานท่าเรือชั้นนําระดับโลก พร้อมการให้บริการด้านโลจิสติกส์ที่เป็นเลิศ เพื่อการเติบโตอย่างยั่งยืนในปี 2573” ด้วยความมุ่งมั่นที่จะพัฒนา ทลฉ. ให้เป็น World Class Port เพื่อยกระดับการให้บริการ การเพิ่มขีดความสามารถ (Capacity) ช่วยลดระยะเวลารอคอย (Waiting Time) ของเรือที่เทียบท่า และเพิ่มศักยภาพด้านผลผลิต (Productivity) ด้วยการนําระบบเทคโนโลยีที่ทันสมัยมาใช้ในการบริหารงานหน้าท่า และ Yard Operation รวมทั้งริเริ่มโครงการและกิจกรรมใหม่ ๆ จะทําให้มีการบริการที่ครบถ้วนมากขึ้น
ทั้งนี้ นางมนพร เจริญศรี ได้กําชับให้ กทท. เร่งดําเนินโครงการพัฒนา ทลฉ. ระยะที่ 3 ให้แล้วเสร็จตามกรอบระยะเวลาที่กําหนด เพื่อเพิ่มขีดความสามารถและความพร้อมของท่าเรือในการรองรับความต้องการการขนส่งสินค้าทางทะเลระหว่างประเทศที่เพิ่มขึ้นในอนาคต รวมทั้งเพิ่มความเชื่อมั่นในสายตาของนักลงทุนชาวต่างชาติ
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 4/2567
วันพุธที่ 7 กุมภาพันธ์ 2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 4/2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 4/2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 4/2567
วันนี้ (7 กุมภาพันธ์ 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมผู้บริหารกระทรวงดิจิทัลฯ และหัวหน้าหน่วยงานในสังกัด Top Executives ครั้งที่ 4/2567 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วยคณะผู้บริหารและหัวหน้าหน่วยงานในสังกัดกระทรวงดิจิทัลฯ เข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-“เกณิกา” เผย กระทรวงยุติธรรม เดินหน้าปราบปรามยาเสพติด ตามนโยบายวาระแห่งชาติของรัฐบาล ชี้ บูรณาการทุกภาคส่วน เป็นพลังสำคัญแก้ปัญหายาเสพติด
วันพุธที่ 7 กุมภาพันธ์ 2567
07/02/2567
“เกณิกา” เผย กระทรวงยุติธรรม เดินหน้าปราบปรามยาเสพติด ตามนโยบายวาระแห่งชาติของรัฐบาล ชี้ บูรณาการทุกภาคส่วน เป็นพลังสําคัญแก้ปัญหายาเสพติด
“เกณิกา” เผย กระทรวงยุติธรรม เดินหน้าปราบปรามยาเสพติด ตามนโยบายวาระแห่งชาติของรัฐบาล ชี้ บูรณาการทุกภาคส่วน เป็นพลังสําคัญแก้ปัญหายาเสพติด
วันที่ 7 ก.พ. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า กระทรวงยุติธรรม นําโดย พ.ต.อ.ทวี สอดส่อง รัฐมนตรีว่าการกระทรวงยุติธรรม ได้ติดตามการดําเนินงานด้านการป้องกัน ปราบปราม และแก้ไขปัญหายาเสพติดที่ถือเป็นวาระแห่งชาติ โดยรัฐบาลภายใต้การนําของนายกรัฐมนตรี นายเศรษฐา ทวีสิน ได้ให้ความสําคัญและเน้นย้ําขอให้ทุกภาคส่วน เอาจริงเอาจัง ในการช่วยเหลือลูกหลานให้พ้นจากยาเสพติดให้ได้ โดยต้องดําเนินการอย่างจริงจังและเด็ดขาด
น.ส.เกณิกา กล่าวต่อว่า กระทรวงยุติธรรมได้ตั้งเป้าหมายในการจัดการยาเสพติดโดยต้องเริ่มที่แหล่งต้นตอ ซึ่งมีการลักลอบนําเข้าตามแนวชายแดน การจับกุมยึดทรัพย์เครือข่ายกลุ่มนักค้า การจัดการเจ้าหน้าที่รัฐที่เกี่ยวข้อง การแก้ไขปัญหาด้านจิตเวชจากยาเสพติด และการจัดการแหล่ง แพร่ระบาดในหมู่บ้านและชุมชน การเปลี่ยนผู้เสพเป็นผู้ป่วย ให้เข้ารับการบําบัดรักษา และการป้องกันในกลุ่มต่าง ๆ ทุกระดับ
ทั้งนี้ การดําเนินการต่อปัญหายาเสพติดในระดับกระทรวง กรม สํานักงาน ป.ป.ส. ได้มีการบูรณาการร่วม 27 หน่วยงาน เช่น กระทรวงมหาดไทย กระทรวงกลาโหม สํานักงานตํารวจแห่งชาติ กระทรวงสาธารณสุข กระทรวงศึกษาธิการ กระทรวงการพัฒนาสังคมและความมั่นคงของมนุษย์ กระทรวงยุติธรรม สํานักงานป้องกันและปราบปรามการฟอกเงิน และกรมสรรพากร เป็นต้น เข้ามาร่วมอย่างจริงจัง ในส่วนพื้นที่ ให้มีการจัดตั้งกลไกการอํานวยการและขับเคลื่อนในพื้นที่ระดับจังหวัด มี 5 ภาคีร่วม ได้แก่ ผู้ว่าราชการจังหวัด ผู้บังคับการตํารวจภูธรจังหวัด นายแพทย์สาธารณสุขจังหวัด ฝ่ายทหาร กอ.รมน.จังหวัด และนายกองค์การบริหารส่วนจังหวัด เป็นกลไกในการดําเนินการ
น.ส.เกณิกา กล่าวต่ออีกว่า รัฐบาลได้กําหนดแผนปฏิบัติการ เพื่อให้บรรลุเป้าหมายภายใต้นโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด ประจําปีงบประมาณ พ.ศ. 2567 ซึ่งได้กําหนดเป้าหมายของแผนปฏิบัติ ไว้ใน 4 ลด คือ 1. ลดความรุนแรงจากภาวะทางจิตเวชในสังคม 2. ลดผู้เสพ/ผู้ติด 3. ลดการค้ายาเสพติดที่แพร่ระบาดในหมู่บ้าน/ชุมชน และ 4. ลดปัจจัยเสี่ยงที่ส่งผลต่อการแพร่ระบาดยาเสพติด
“นโยบายของรัฐบาล นายเศรษฐา ทวีสิน นายกรัฐมนตรี ให้ความสําคัญในการใช้กลไกชุมชน เป็นฐาน สร้างความเข้มแข็งและการมีส่วนร่วมของชุมชนในการแก้ไขปัญหายาเสพติด และให้ผู้ว่าราชการจังหวัดบูรณาการร่วมกับหน่วยงานภาคีภายในจังหวัด จัดการแก้ไขปัญหายาเสพติดในพื้นที่จังหวัดแบบเบ็ดเสร็จ”
รัฐบาลไทย-ข่าวทำเนียบรัฐบาล-“ศุภมาส” ลงนาม MOU ความร่วมมือกับกระทรวงอุตสาหกรรม วิทยาศาสตร์ เทคโนโลยีและนวัตกรรมของกัมพูชาพร้อมตั้งคณะกรรมการร่วมดำเนินการ 11 ด้าน
วันพุธที่ 7 กุมภาพันธ์ 2567
“ศุภมาส” ลงนาม MOU ความร่วมมือกับกระทรวงอุตสาหกรรม วิทยาศาสตร์ เทคโนโลยีและนวัตกรรมของกัมพูชาพร้อมตั้งคณะกรรมการร่วมดําเนินการ 11 ด้าน
.....
“ศุภมาส” ลงนาม MOU ความร่วมมือกับกระทรวงอุตสาหกรรม วิทยาศาสตร์ เทคโนโลยีและนวัตกรรมของกัมพูชาพร้อมตั้งคณะกรรมการร่วมดําเนินการ 11 ด้านทั้งเทคโนฯ ชีวภาพ หุ่นยนต์ ความมั่นคงทางอาหาร น้ํา พลังงาน โลจิสติกส์ เพื่อตอบโจทย์นโยบาย “ส่งเสริมเศรษฐกิจใหม่” ของไทย และ“ยุทธศาสตร์ ห้าเหลี่ยม” ของกัมพูชา
เมื่อวันที่ 7 ก.พ. นายเศรษฐา ทวีสิน นายกรัฐมนตรีราชอาณาจักรไทย และ สมเด็จมหาบวรธิบดี ฮุน มาเนต นายกรัฐมนตรีราชอาณาจักรกัมพูชา ร่วมเป็นประธานและสักขีพยานในพิธีลงนามในบันทึกความเข้าใจ (MOU) ระหว่างกระทรวงการอุดมศึกษา วิทยาศาสตร์ วิจัยและนวัตกรรม (อว.) แห่งราชอาณาจักรไทย กับ กระทรวงอุตสาหกรรม วิทยาศาสตร์ เทคโนโลยีและนวัตกรรมแห่งราชอาณาจักรกัมพูชา (Ministry of Industry, Science, Technology & Innovation หรือ MISTI) โดยมี ศุภมาส อิศรภักดี รมว.อว. และ H.E. Vanndy Hem รมว.อุตสาหกรรม วิทยาศาสตร์ เทคโนโลยีและนวัตกรรม แห่งราชอาณาจักรกัมพูชา ร่วมลงนาม ณ ตึกสันติไมตรีหลังใน ทําเนียบรัฐบาล โดยบันทึกความเข้าใจฯ ดังกล่าวเป็นหนึ่งในบันทึกความเข้าใจระหว่างหน่วยงานฝ่ายไทยกับกัมพูชา ทั้งภาครัฐและเอกชนจํานวนทั้งหมด 5 ฉบับ ที่ได้มีการลงนามในห้วงการเยือนไทยอย่างเป็นทางการของนายกรัฐมนตรีกัมพูชาในครั้งนี้
น.ส.ศุภมาส กล่าวว่า บันทึกความเข้าใจฯ นี้จัดทําขึ้นเพื่อยกระดับความร่วมมือในการพัฒนาองค์ความรู้และกําลังคนด้านวิทยาศาสตร์ วิจัยและนวัตกรรมระหว่างไทยกับกัมพูชาอย่างเป็นรูปธรรมโดยกําหนดให้ทั้งสองฝ่ายจัดตั้งคณะกรรมการร่วมไทย-กัมพูชา (Joint Committee) เพื่อดําเนินกิจกรรมความร่วมมือภายใต้ MOU ดังกล่าว โดยเน้นการพัฒนาองค์ความรู้และบุคลากรในสาขาวิชาที่ทั้งสองประเทศให้ความสําคัญ ได้แก่ 1. วิทยาศาสตร์ชีวภาพ และเทคโนโลยีชีวภาพ 2. หุ่นยนต์ อิเล็กทรอนิกส์ เทคโนโลยีดิจิทัลและเศรษฐกิจดิจิทัล 3. ความมั่นคงทางอาหาร น้ํา และพลังงาน 4. ภูมิสารสนเทศและเทคโนโลยีอวกาศ 5. ชีววิทยาศาสตร์และวิทยาศาสตร์การแพทย์ 6. วัสดุศาสตร์และนาโนเทคโนโลยี 7. นโยบายวิทยาศาสตร์ เทคโนโลยีและนวัตกรรม และการส่งเสริมการมีส่วนร่วมทางด้านวิทยาศาสตร์และเทคโนโลยี 8. การส่งเสริมผู้ประกอบการใหม่ การบ่มเพาะผู้ประกอบการ และอุทยานวิทยาศาสตร์ เทคโนโลยี และนวัตกรรม 9. มาตรวิทยา 10. การจัดการโลจิสติกส์และห่วงโซ่อุปทาน 11. การแปรรูปอาหารและบรรจุภัณฑ์เพื่อสิ่งแวดล้อม และสาขาอื่น ๆ
รมว.อว. กล่าวต่อว่า กิจกรรมความร่วมมือที่จะดําเนินภายใต้ MOU นี้ ประกอบไปด้วย 1. โครงการการวิจัยและพัฒนาร่วม 2. การแลกเปลี่ยนนักวิทยาศาสตร์ ผู้เชี่ยวชาญและนักวิจัย 3. การจัดประชุมทางวิทยาศาสตร์ การประชุมทางวิชาการ การสัมมนา การฝึกอบรม การประชุมเชิงปฏิบัติการ นิทรรศการ โครงการ/หลักสูตรเสริมสร้างขีดความสามารถ 4. การแลกเปลี่ยนข้อมูล และเอกสารทางวิทยาศาสตร์และเทคโนโลยี 5. การถ่ายทอดเทคโนโลยี และความร่วมมือด้านวิชาการ วิทยาศาสตร์และเทคโนโลยีในรูปแบบอื่น ๆ
“การดําเนินกิจกรรมหรือโครงการภายใต้ความร่วมมือดังกล่าว จะนําไปสู่การพัฒนาองค์ความรู้และบุคลากรเพื่อรองรับการส่งเสริมการเติบโตของอุตสาหกรรมที่ต้องอาศัยนวัตกรรมและเทคโนโลยีชั้นสูงซึ่งตอบโจทย์นโยบายในการพัฒนาเศรษฐกิจตามนโยบาย “ส่งเสริมเศรษฐกิจใหม่” ของไทย และ “ยุทธศาสตร์ ห้าเหลี่ยม” ของกัมพูชา” น.ส.ศุภมาส กล่าว
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-DE โดย PDPC ร่วมลงนาม MOU การเผยแพร่ข้อมูลและรณรงค์ตระหนักรู้ เรื่องข้อมูลส่วนบุคคล
วันพุธที่ 7 กุมภาพันธ์ 2567
DE โดย PDPC ร่วมลงนาม MOU การเผยแพร่ข้อมูลและรณรงค์ตระหนักรู้ เรื่องข้อมูลส่วนบุคคล
DE โดย PDPC ร่วมลงนาม MOU การเผยแพร่ข้อมูลและรณรงค์ตระหนักรู้ เรื่องข้อมูลส่วนบุคคล
DE โดย PDPC ร่วมลงนาม MOU การเผยแพร่ข้อมูลและรณรงค์ตระหนักรู้ เรื่องข้อมูลส่วนบุคคล
วันที่ 6 กุมภาพันธ์ 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมเป็นประธานสักขีพยานและมอบนโยบาย ในพิธีลงนามบันทึกข้อตกลงความร่วมมือ ด้านการเผยแพร่ข้อมูลและรณรงค์ตระหนักรู้ เรื่องข้อมูลส่วนบุคคล และงานเสวนาหัวข้อ “หลักเกณฑ์ PDPA ภาคธุรกิจและ SMEs ต้องรับมืออย่างไร” ระหว่างหอการค้าไทยและสภาหอการค้าแห่งประเทศไทย กับสํานักงานคณะกรรมการคุ้มครองข้อมูลส่วนบุคคล และมหาวิทยาลัยหอการค้าไทย โดยมี นายเวทางค์ พ่วงทรัพย์ รองปลัดกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ, นายศิวรักษ์ ศิวโมกษธรรม เลขาธิการคณะกรรมการคุ้มครองข้อมูลส่วนบุคคล และผู้ที่เกี่ยวข้องเข้าร่วม ณ ห้อง Meeting Room 208 ชั้น 2 ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-รองปลัด 'อภัย' เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2567
วันพุธที่ 7 กุมภาพันธ์ 2567
รองปลัด 'อภัย' เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2567
รองปลัด 'อภัย' เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2567
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2567 โดยมีนายสมศักดิ์ เทพสุทิน รองนายกรัฐมนตรี เป็นประธาน ณ ห้องประชุม 301 ชั้น 3 อาคารบัญชาการ 1 ทําเนียบรัฐบาล โดยที่ประชุมได้มีการพิจารณาประเด็นต่าง ๆ ดังนี้
1) โครงการจัดตั้งโรงพยาบาลจิตเวชนราธิวาส ระยะ 5 ปี (พ.ศ. 2567 - 2571)
2) แนวทางการขับเคลื่อนนโยบาย Soft power สัตว์เศรษฐกิจในพื้นที่จังหวัดชายแดนภาคใต้ นกปรอดหัวโขน (นกกรงหัวจุก)
3) การส่งเสริมทักษะสมองเพื่อจัดการชีวิตให้สําเร็จ (EF: Executive Function) สําหรับเด็กปฐมวัย ในพื้นที่จังหวัดชายแดนภาคใต้ ระยะ 5 ปี (2567 – 2571)
และ 4) การอุดหนุนทางการเงินและให้ความช่วยเหลือ ด้านอื่นให้แก่โรงเรียนเอกชนสอนศาสนาอิสลามในโครงการตามพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชดาฯ สยามบรมราชกุมารี และโครงการขยายผลการพัฒนาตามแนวพระราชดําริในสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี “ครัวโรงเรียน สู่ ครัวบ้าน” 5 ปี (พ.ศ. 2568 – 2572)
รัฐบาลไทย-ข่าวทำเนียบรัฐบาล-ปลัดฯ จตุพร กำชับทุกหน่วยเพิ่มความเข้มข้น ปฏิบัติตามมาตรการแก้ฝุ่น PM2.5 พร้อมกำหนดมาตรการฉุกเฉิน ยกระดับการแก้ไขในภาวะวิกฤต เร่งเดินหน้าคืนอากาศสะอาดให้ประชาชน
วันพุธที่ 7 กุมภาพันธ์ 2567
ปลัดฯ จตุพร กําชับทุกหน่วยเพิ่มความเข้มข้น ปฏิบัติตามมาตรการแก้ฝุ่น PM2.5 พร้อมกําหนดมาตรการฉุกเฉิน ยกระดับการแก้ไขในภาวะวิกฤต เร่งเดินหน้าคืนอากาศสะอาดให้ประชาชน
ปลัดฯ จตุพร กําชับทุกหน่วยเพิ่มความเข้มข้น ปฏิบัติตามมาตรการแก้ฝุ่น PM2.5 พร้อมกําหนดมาตรการฉุกเฉิน ยกระดับการแก้ไขในภาวะวิกฤต เร่งเดินหน้าคืนอากาศสะอาดให้ประชาชน
ปลัดฯ จตุพร กําชับทุกหน่วยเพิ่มความเข้มข้น ปฏิบัติตามมาตรการแก้ฝุ่น PM2.5 พร้อมกําหนดมาตรการฉุกเฉิน ยกระดับการแก้ไขในภาวะวิกฤต เร่งเดินหน้าคืนอากาศสะอาดให้ประชาชน
วันที่ 6 กุมภาพันธ์ 2567 เวลา 14.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการอํานวยการเพื่อการจัดการปัญหามลพิษทางอากาศ ครั้งที่ 1/2567 ร่วมกับ ผู้ทรงคุณวุฒิ และอนุกรรมการจากหน่วยงานที่เกี่ยวข้อง โดยมีนางสาวปรีญาพร สุวรรณเกษ อธิบดีกรมควบคุมมลพิษ ทําหน้าที่ฝ่ายเลขานุการฯ ณ ห้องประชุม 202 กระทรวงทรัพยากรธรรมชาติและสิ่งแวดล้อม และผ่านระบบ Video Conference เน้นย้ําการบูรณาการร่วมกัน ทํางานเชิงรุกโดยให้ทุกหน่วยงานพิจารณากําหนดมาตรการให้มีความเข้มข้นและเป็นรูปธรรม บังคับใช้กฎหมายอย่างจริงจัง เร่งเดินหน้าคืนอากาศสะอาดให้ประชาชน
ที่ประชุมฯ ได้ติดตามความก้าวหน้าการดําเนินงานตามมาตรการแก้ไขปัญหาฝุ่น PM2.5 ปี 2567 ใน 6 ประเด็น คือ 1) สถานการณ์การเกิดไฟในพื้นที่ 11 ป่าอนุรักษ์ 10 ป่าสงวนแห่งชาติ และผลการควบคุม อาทิ ประสิทธิภาพการควบคุมการเกิดไฟในป่า การควบคุมผู้เข้าใช้ประโยชน์พื้นที่ การจัดการเชื้อเพลิงในพื้นที่ป่า การปฏิบัติการดับไฟป่า ข้อมูล ข้อเสนอพื้นที่ 11 ป่าอนุรักษ์ 10 ป่าสงวนแห่งชาติ เพื่อให้เอกชนร่วมลงทุนในการแก้ไขไฟในป่า ตามมาตรการส่งเสริมการลงทุนเพื่อพัฒนาชุมชนและสังคมของสํานักงานคณะกรรมการส่งเสริมการลงทุน (BOI) 2) การกําหนดเงื่อนไขการอนุญาตการเผาและการบริหารจัดการการเผาในพื้นที่เกษตร 3) ผลการกํากับควบคุมการเผาในพื้นที่เกษตร ทั้งในพื้นที่ปลูกข้าว ข้าวโพดเลี้ยงสัตว์ พื้นที่ภาคกลาง ภาคตะวันออกเฉียงเหนือและภาคเหนือ แผนลดการปลูกข้าวโพดเลี้ยงสัตว์ในพื้นที่สูง และการเชื่อมโยงเงื่อนไขการไม่เผากับสิทธิประโยชน์ของภาครัฐ และพื้นที่ปลูกอ้อย การบริหารจัดการเศษวัสดุเหลือใช้ทางการเกษตร การจัดตั้งศูนย์รับซื้อวัสดุเหลือใช้ทางการเกษตรและการสนับสนุนรถบรรทุกขนส่ง
4) มาตรการเพิ่มเงื่อนไขเรื่องการเผาในพื้นที่ป่าและพื้นที่เกษตรในการนําเข้า - ส่งออกสินค้า แนวทางการดําเนินการกรณีการใช้มาตรการด้านการค้าและมาตรการด้านภาษี เพื่อควบคุมภาคเอกชนของประเทศไทยที่ไปทําธุรกิจหรือนําเข้าสินค้าเกษตรที่มีการเผาจากประเทศเพื่อนบ้าน 5) การบังคับใช้กฎหมายภาคการจราจรและผู้กระทําผิดลักลอบการเผาในที่โล่ง และ 6) การประกาศหลักเกณฑ์ในการประกาศเขตการให้ความช่วยเหลือผู้ประสบภัยพิบัติกรณีฉุกเฉิน นอกจากนี้ ที่ประชุมฯ ยังได้พิจารณามาตรการฉุกเฉินยกระดับการแก้ไขปัญหาฝุ่นละออง PM2.5 ในช่วงสถานการณ์วิกฤต ประจําปี 2567 เมื่อปริมาณฝุ่นละออง PM2.5 เฉลี่ย 24 ชั่วโมง มีค่ามากกว่า 75 ไมโครกรัมต่อลูกบาศก์เมตร หรือดัชนีคุณภาพอากาศของประเทศไทย (AQI) อยู่ในระดับมีผลกระทบต่อสุขภาพ (สีแดง) ต่อเนื่อง 3 วัน โดยยกระดับความเข้มข้นการดําเนินงานอย่างต่อเนื่องจนกว่าสถานการณ์กลับสู่สภาวะปกติ
รัฐบาลไทย-ข่าวทำเนียบรัฐบาล-​นายกฯ มอบ รองเลขาฯ จักรพล พร้อมคณะ เดินทางติดตามนโยบายเตรียมความพร้อมภูเก็ตดูแลนักท่องเที่ยวช่วงตรุษจีน เชื่อมั่นศักยภาพภูเก็ตจุดหมายท่องเที่ยวสำคัญของไทย
วันพุธที่ 7 กุมภาพันธ์ 2567
07/02/2567
​นายกฯ มอบ รองเลขาฯ จักรพล พร้อมคณะ เดินทางติดตามนโยบายเตรียมความพร้อมภูเก็ตดูแลนักท่องเที่ยวช่วงตรุษจีน เชื่อมั่นศักยภาพภูเก็ตจุดหมายท่องเที่ยวสําคัญของไทย
​นายกฯ มอบ รองเลขาฯ จักรพล พร้อมคณะ เดินทางติดตามนโยบายเตรียมความพร้อมภูเก็ตดูแลนักท่องเที่ยวช่วงตรุษจีน เชื่อมั่นศักยภาพภูเก็ตจุดหมายท่องเที่ยวสําคัญของไทย
วันนี้ (7 กุมภาพันธ์ 2567) เวลา 13.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบหมายให้นายจักรพล ตั้งสุทธิธรรม รองเลขาธิการนายกรัฐมนตรีฝ่ายการเมือง นายศรัทธา ทองคํา รองผู้ว่าราชการจังหวัดภูเก็ต พล.ต.ท.สุรพงษ์ ถนอมจิตร ผบช.ภ.8 พล.ต.ท.อาชยน ไกรทอง ผบช.ประจํา ประสานงานสํานักนายกรัฐมนตรี ผอ.การท่าจังหวัดภูเก็ต ผอ.ททท.จว.ภูเก็ต ป้องกันบรรเทาสาธารณภัย จว.ภูเก็ต ตํารวจภูธรจังหวัดภูเก็ต ตํารวจท่องเที่ยว ตรวจคนเข้าเมือง เข้าร่วมประชุม ณ ท่าอากาศยานจังหวัดภูเก็ต เพื่อติดตามนโยบายของนายกรัฐมนตรี เตรียมความพร้อมดูแลนักท่องเที่ยวห้วงเทศกาลตรุษจีน เตรียมการรองรับวีซ่าฟรีของนักท่องเที่ยวชาวจีน และนักท่องเที่ยวต่างชาติและชาวไทยที่เดินทางมาท่องเที่ยวยังจังหวัดภูเก็ต
ในส่วนของจังหวัดภูเก็ตรายงานว่า มีจํานวนผู้โดยสารที่เดินทางเข้ามาจังหวัดภูเก็ตประมาณ 30,000 คนต่อวัน เป็นนักท่องเที่ยวต่างชาติที่บินจากต่างประเทศประมาณ 20,000 คน มีนักท่องเที่ยวสัญชาติรัสเซีย จีน อินเดีย เข้ามามากที่สุดตามลําดับ มีการใช้เทคโนโลยี AI เข้ามาใช้ในการตรวจจับความหนาแน่นของผู้โดยสารเพื่อการบริหารจัดการช่องตรวจให้สัมพันธ์กับผู้โดยสารได้ทันท่วงที ในส่วนตํารวจภูธร ตํารวจท่องเที่ยว มีการตั้งศูนย์รับแจ้งเหตุนักท่องเที่ยว โดยมีล่ามแปล อาสาสมัคร เข้าร่วมปฏิบัติ มีการเพิ่มจํานวนกล้อง cctv ดูแลความปลอดภัยตามแหล่งท่องเที่ยวต่าง ๆ การดูแลความปลอดภัยทางน้ํา โดยตํารวจน้ําและกรมเจ้าท่า ออกตรวจตราเรือ และอุปกรณ์รักษาความปลอดภัย ชูชีพ การแจ้งเตือนการลงเล่นน้ํา และเข้าเวร 24 ชม. เตรียมความพร้อมออกช่วยเหลือเมื่อมีเหตุการณ์ฉุกเฉิน ในส่วนของปัญหาความปลอดภัยบนท้องถนนได้บูรณาการกับทุกภาคส่วนรณรงค์ลดอุบัติเหตุที่เกิดขึ้นกับนักท่องเที่ยว โดยประสานงานกับสถานทูตต่าง ๆอย่างใกล้ชิด
“นายกรัฐมนตรีห่วงใยการทํางานของทุกหน่วยงาน เนื่องจากนโยบายที่รัฐบาลกําหนดจะส่งผลให้มีจํานวนนักท่องเที่ยวเพิ่มขึ้นอย่างมีนัยยะสําคัญ ทั้งนี้ ด้วยศักยภาพของทั้งภาครัฐ และภาคเอกชน ผู้ประกอบการ และประชาชน เชื่อมั่นว่าจังหวัดภูเก็ตซึ่งถือเป็นเมืองสําคัญด้านอุตสาหกรรมการท่องเที่ยวของไทยอย่างต่อเนื่อง จะเป็นอีกแห่งที่เป็นจุดหมายทางการท่องเที่ยวที่น่าสนใจ อย่างไรก็ดี ขอฝากความห่วงใย ความเชื่อมั่นจากนายกรัฐมนตรีในวันนี้ เพื่อให้ทุกภาคส่วนพัฒนาเศรษฐกิจร่วมกัน” นายจักรพล กล่าว
เมื่อเสร็จสิ้นการประชุม ได้เดินตรวจบริเวณอาคารผู้โดยสารทั้งขาออก และขาเข้า เพื่อรับฟังปัญหาข้อขัดข้อง และแนวทางแก้ไข เพื่อเพิ่มประสิทธิภาพในการอํานวยความสะดวกและรักษาความปลอดภัยแก่นักท่องเที่ยว เพื่อสร้างความมั่นใจและให้นักท่องเที่ยวอยากกลับมาท่องเที่ยวยังประเทศไทยต่อไป ตั้งแต่ก้าวแรกที่เดินทางมาถึง ตลอดระยะเวลาที่อาศัย จนวันเดินทางกลับ และตัดสินใจกลับมาท่องเที่ยวที่ประเทศไทยอีก
รัฐบาลไทย-ข่าวทำเนียบรัฐบาล-อว.เตรียมลงนาม MOU “ไทย-กัมพูชา” หุ้นส่วนยุทธศาสตร์การพัฒนาอุตสาหกรรมที่ต้องอาศัยนวัตกรรมและเทคโนโลยีชั้นสูง 7 ก.พ.นี้
วันพุธที่ 7 กุมภาพันธ์ 2567
อว.เตรียมลงนาม MOU “ไทย-กัมพูชา” หุ้นส่วนยุทธศาสตร์การพัฒนาอุตสาหกรรมที่ต้องอาศัยนวัตกรรมและเทคโนโลยีชั้นสูง 7 ก.พ.นี้
อว.เตรียมลงนาม MOU “ไทย-กัมพูชา” หุ้นส่วนยุทธศาสตร์การพัฒนาอุตสาหกรรมที่ต้องอาศัยนวัตกรรมและเทคโนโลยีชั้นสูง 7 ก.พ.นี้ รับการเยือนไทยอย่างเป็นทางการของสมเด็จมหาบวรธิบดี ฮุน มาเนต นายกรัฐมนตรีกัมพูชา
เมื่อวันที่ 6 ก.พ. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยหลังประชุมคณะรัฐมนตรี (ครม.) ว่า ครม. มีมติเห็นชอบร่างบันทึกความเข้าใจระหว่างกระทรวงการอุดมศึกษา วิทยาศาสตร์ วิจัยและนวัตกรรมแห่งราชอาณาจักรไทย กับ กระทรวงอุตสาหกรรม วิทยาศาสตร์ เทคโนโลยีและนวัตกรรมแห่งราชอาณาจักรกัมพูชา (Ministry of Industry, Science, Technology & Innovation หรือ MISTI) ว่าด้วยความร่วมมือด้านวิชาการ วิทยาศาสตร์และเทคโนโลยี พร้อมอนุมัติให้ รมว.อว. เป็นผู้ลงนามในร่างบันทึกความเข้าใจฯ ดังกล่าว โดยมีกําหนดการจัดพิธีลงนามร่วมกันระหว่าง รมว.อว. และรมว.อุตสาหกรรม วิทยาศาสตร์ เทคโนโลยีและนวัตกรรมแห่งราชอาณาจักรกัมพูชา ในระหว่างการเยือนไทยอย่างเป็นทางการของสมเด็จมหาบวรธิบดี ฮุน มาเนต นายกรัฐมนตรีราชอาณาจักรกัมพูชาและคณะผู้แทนจากกระทรวงต่าง ๆ ของกัมพูชา ในวันที่ 7 ก.พ.2567 ณ ตึกสันติไมตรีหลังใน ทําเนียบรัฐบาล
รมว.อว.กล่าวต่อว่า ที่ผ่านมา อว. ได้ดําเนินความร่วมมือทางด้านการอุดมศึกษา วิทยาศาสตร์ วิจัยและนวัตกรรมร่วมกับ MISTI อย่างต่อเนื่อง เช่น การดําเนินโครงการแพลตฟอร์มการเรียนรู้ออนไลน์สําหรับอุตสาหกรรม 4.0 (Online Education Platform for Industry 4.0) ร่วมกันระหว่างไทย กัมพูชาและอาเซียน การแลกเปลี่ยนนักวิจัยและนักวิทยาศาสตร์ การฝึกอบรมเพื่อพัฒนาทักษะสําหรับบุคลากร วัยทํางาน (Reskill/Upskill) ทางด้านอี-คอมเมิร์ซ, เทคโนโลยี, การจัดการของเสียและโลจิสติกส์ การแลกเปลี่ยนองค์ความรู้ในการดําเนินงานอุทยานวิทยาศาสตร์และพิพิธภัณฑ์วิทยาศาสตร์ การถ่ายทอดองค์ความรู้ด้านมาตรวิทยา การจัดประชุมเชิงปฏิบัติการเพื่อการพัฒนาเทคโนโลยีอวกาศและภูมิสารสนเทศโดยเฉพาะการใช้ข้อมูลจากดาวเทียมเพื่อวิเคราะห์และประเมินการเปลี่ยนแปลงของภูมิอากาศและการสร้างดาวเทียมขนาดเล็ก การใช้แสงซินโครตรอนเพื่อพัฒนาอุตสาหกรรม เป็นต้น
“การจัดทําบันทึกความเข้าใจฯ นี้ จะเป็นการยกระดับความร่วมมือระหว่าง อว. กับ MISTI ให้ใกล้ชิดยิ่งขึ้นบนพื้นฐานของความเสมอภาค ผลประโยชน์ร่วมกัน และความเป็นหุ้นส่วนทางยุทธศาสตร์ระหว่างไทย – กัมพูชา รวมทั้งเป็นกรอบในการสร้างความเป็นหุ้นส่วนความร่วมมือระหว่างหน่วยงานของไทยและกัมพูชาผ่านโครงการและกิจกรรมในรูปแบบต่าง ๆ โดยเฉพาะการพัฒนาองค์ความรู้และบุคลากรเพื่อรองรับการส่งเสริมการเติบโตของอุตสาหกรรมที่ต้องอาศัยนวัตกรรมและเทคโนโลยีชั้นสูงซึ่งตอบโจทย์นโยบายในการพัฒนาเศรษฐกิจของทั้งสองประเทศ” น.ส.ศุภมาส กล่าว
รัฐบาลไทย-ข่าวทำเนียบรัฐบาล-กรมบัญชีกลางเตือนผู้ใช้สิทธิสวัสดิการฯ ตามโครงการลงทะเบียนเพื่อสวัสดิการแห่งรัฐ ระมัดระวัง อาจถูกแอบอ้างการใช้สิทธิ
วันพุธที่ 7 กุมภาพันธ์ 2567
07/02/2567
กรมบัญชีกลางเตือนผู้ใช้สิทธิสวัสดิการฯ ตามโครงการลงทะเบียนเพื่อสวัสดิการแห่งรัฐ ระมัดระวัง อาจถูกแอบอ้างการใช้สิทธิ
กรมบัญชีกลางเตือนประชาชนผู้มีสิทธิสวัสดิการแห่งรัฐให้ระมัดระวังการใช้สิทธิสวัสดิการกับร้านค้าที่กระทําผิดเงื่อนไข เนื่องจากพบว่าร้านค้าเหล่านี้มีพฤติกรรมหลอกลวง ซึ่งจะส่งผลกระทบวงเงินสิทธิสวัสดิการแห่งรัฐของผู้มีสิทธิที่ใช้สิทธิกับรถเร่ดังกล่าว
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้รับแจ้งจากสํานักงานคลังจังหวัดต่าง ๆ ว่าผู้มีสิทธิสวัสดิการแห่งรัฐหลายรายไม่สามารถใช้สิทธิสวัสดิการได้ เนื่องจากถูกแอบอ้างใช้สิทธิที่ร้านค้าข้ามพื้นที่ (ต่างจังหวัด) ซึ่งผู้มีสิทธิไม่ได้เป็นผู้ใช้สิทธิดังกล่าว และจากการตรวจสอบพบว่า เกิดจากร้านค้าที่เข้าร่วมโครงการฯ ตระเวนขายสินค้าด้วยรถเร่ในพื้นที่ต่าง ๆ และใช้แอปพลิเคชันถุงเงินในการรับชําระวงเงินค่าซื้อสินค้าจากร้านธงฟ้า และวงเงินส่วนลดค่าซื้อก๊าซหุงต้ม โดยหลอกให้นําบัตรประจําตัวประชาชนไปซื้อของหรือแลกของ เช่น ไข่ น้ํามันพืช เป็นต้น ซึ่งเป็นการดําเนินการที่ผิดเงื่อนไขตามประกาศกรมการค้าภายใน และประกาศกรมธุรกิจพลังงาน
กรมบัญชีกลางจึงขอเตือนประชาชนผู้มีสิทธิสวัสดิการแห่งรัฐให้ระมัดระวังการใช้สิทธิสวัสดิการกับร้านค้าที่กระทําผิดเงื่อนไขของประกาศข้างต้น เนื่องจากพบว่าร้านค้าเหล่านี้มีพฤติกรรมหลอกลวง ซึ่งจะส่งผลกระทบวงเงินสิทธิสวัสดิการแห่งรัฐของผู้มีสิทธิที่ใช้สิทธิกับรถเร่ดังกล่าว ดังนั้น เพื่อป้องกันการแอบอ้างสวมสิทธิของผู้มีสิทธิทุกคน อย่าใช้วงเงินสิทธิสวัสดิการแห่งรัฐซื้อของหรือแลกของจากรถเร่ ทั้งนี้ กรมบัญชีกลางได้ขอความร่วมมือกรมการค้าภายในและกรมธุรกิจพลังงานในการประชาสัมพันธ์ร้านค้าที่เข้าร่วมโครงการฯ ให้ปฏิบัติเงื่อนไขตามประกาศของกรมการค้าภายในและกรมธุรกิจพลังงานโดยเคร่งครัดด้วยแล้ว หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 0 2270 6400 ในวันเวลาทําการ โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ราชเลขานุการในพระองค์ฯ ลงพื้นที่ตรวจติดตามโครงการจัดหาน้ำบาดาลขนาดใหญ่แก้ปัญหาภัยแล้งอันเนื่องมาจากพระราชดำริ (ระยะที่ 2) จังหวัดหนองคาย
วันพุธที่ 7 กุมภาพันธ์ 2567
ราชเลขานุการในพระองค์ฯ ลงพื้นที่ตรวจติดตามโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ (ระยะที่ 2) จังหวัดหนองคาย
ราชเลขานุการในพระองค์ฯ ลงพื้นที่ตรวจติดตามโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ (ระยะที่ 2) จังหวัดหนองคาย
ราชเลขานุการในพระองค์ฯ ลงพื้นที่ตรวจติดตามโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ (ระยะที่ 2) จังหวัดหนองคาย
วันที่ 6 กุมภาพันธ์ 2567 เวลา 07.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย นายราชันย์ ซุ้นหั้ว ผู้ว่าราชการจังหวัดหนองคาย นางอรนุช หล่อเพ็ญศรี อธิบดีกรมทรัพยากรน้ําบาดาล คณะผู้บริหาร ข้าราชการ เจ้าหน้าที่ ตลอดจนผู้นําท้องถิ่นและประชาชนในพื้นที่ร่วมให้การต้อนรับ พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว และคณะ ในโอกาสลงพื้นที่ตรวจติดตามโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ พื้นที่บ้านดงนาเทา หมู่ที่ 8 ตําบลสระใคร อําเภอสระใคร จังหวัดหนองคาย
พื้นที่บ้านดงนาเทา เป็น 1 ใน 18 โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ (ระยะที่ 2) ที่ครอบคลุมพื้นที่ 10 จังหวัด เพื่อแก้ปัญหาความเดือดร้อนด้านน้ําอุปโภคบริโภคที่ไม่เพียงพอต่อความต้องการของประชาชน โดยพระบาทสมเด็จพระเจ้าอยู่หัว ทรงพระกรุณาโปรดเกล้าฯ รับโครงการจัดหาน้ําบาดาลขนาดใหญ่ ไว้เป็นโครงการอันเนื่องมาจากพระราชดําริ (ระยะที่ 2) มาตั้งแต่เมื่อวันที่ 1 สิงหาคม 2565
โครงการจัดหาน้ําบาดาลขนาดใหญ่แก้ปัญหาภัยแล้งฯ พื้นที่บ้านดงนาเทา จะทําให้ประชาชนในพื้นที่ตําบลสระใคร ไม่น้อยกว่า 5 หมู่บ้าน 1,200 ครัวเรือน 3,800 คน และพื้นที่ข้างเคียงได้รับการแก้ไขปัญหาขาดแคลนน้ําได้อย่างมีประสิทธิภาพและยั่งยืน มีแหล่งน้ําที่มีความมั่นคง ยกระดับคุณภาพชีวิตของประชาชนให้ดีขึ้น จากการมีน้ําสะอาดอุปโภคบริโภค โดยรูปแบบของโครงการฯ ประกอบด้วย บ่อน้ําบาดาล จํานวน 8 บ่อ สามารถพัฒนาน้ําบาดาลขึ้นมาใช้ได้มากถึง 835,120 ลูกบาศก์เมตรต่อปี และก่อสร้างบ่อสังเกตการณ์ 2 บ่อ เพื่อติดตามคุณภาพน้ําและปริมาณน้ําของโครงการฯ รวมทั้งออกแบบก่อสร้างระบบประปาบาดาลขนาดใหญ่ ที่มีถังเก็บน้ําความจุ 1,000 ลูกบาศก์เมตร จํานวน 2 ถัง จุดจ่ายน้ําถาวรด้วยระบบพลังงานแสงอาทิตย์ และอาคารศูนย์เรียนรู้ด้านน้ําบาดาล พร้อมระบบปรับปรุงคุณภาพน้ําดื่ม
รัฐบาลไทย-ข่าวทำเนียบรัฐบาล-​รองปลัด 'นวนิตย์' ร่วมการประชุมคณะอนุกรรมการด้านการจัดทำประเด็นข้อมูลเพื่อพัฒนางานด้านผู้สูงอายุไทยครั้งที่ 1/2567
วันพุธที่ 7 กุมภาพันธ์ 2567
​รองปลัด 'นวนิตย์' ร่วมการประชุมคณะอนุกรรมการด้านการจัดทําประเด็นข้อมูลเพื่อพัฒนางานด้านผู้สูงอายุไทยครั้งที่ 1/2567
​รองปลัด 'นวนิตย์' ร่วมการประชุมคณะอนุกรรมการด้านการจัดทําประเด็นข้อมูลเพื่อพัฒนางานด้านผู้สูงอายุไทยครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ ร่วมการประชุมคณะอนุกรรมการด้านการจัดทําประเด็นข้อมูลเพื่อพัฒนางานด้านผู้สูงอายุไทย ครั้งที่ 1/2567 โดยมี นพ.วิชัย โชควิวัฒน ประธานสมาคมสภาผู้สูงอายุแห่งประเทศไทยในพระราชูปถัมภ์สมเด็จพระศรีนครินทราบรมราชชนนี เป็นประธาน ณ ห้องประชุม Prince Baltroom 3 ชั้น11 อาคาร 1 โรงแรมปริ้นซ์ พาเลซ มหานาค กรุงเทพมหานคร
สําหรับการประชุมดังกล่าว จัดขึ้นเพื่อบูรณาการการขับเคลื่อนฐานข้อมูลด้านผู้สูงอายุ (Personal Data) ตามสิทธิ/สวัสดิการที่ได้รับทั้งในรูปแบบเงินสวัสดิการและบริการต่าง ๆ ที่รัฐจัดให้ ของแต่ละหน่วยงาน สําหรับใช้ขับเคลื่อนงานด้านผู้สูงอายุต่อไป
รัฐบาลไทย-ข่าวทำเนียบรัฐบาล-​นายกฯ เป็นประธานการประชุมคณะกรรมการระดับชาติเพื่อเตรียมการจัดประชุมประจำปีสภาผู้ว่าการธนาคารโลกและกองทุนการเงินระหว่างประเทศ ปี 2569
วันพุธที่ 7 กุมภาพันธ์ 2567
07/02/2567
​นายกฯ เป็นประธานการประชุมคณะกรรมการระดับชาติเพื่อเตรียมการจัดประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2569
เชื่อมั่นทุกฝ่ายจะแสดงศักยภาพ และการเตรียมความพร้อมในการเป็นประเทศเจ้าภาพอย่างสมเกียรติ
วันนี้ (7 กุมภาพันธ์ 2567) เวลา 15.00 น. ณ ตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะกรรมการระดับชาติเพื่อเตรียมการจัดประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2569 ครั้งที่ 1/2567 โดยมีนายกฤษฎา จีนะวิจารณะ และนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายแพทย์พรหมินทร์ เลิศสุริย์เดช เลขาธิการนายกรัฐมนตรีเข้าร่วมด้วย ซี่งในตอนท้าย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
การประชุมคณะกรรมการระดับชาติเพื่อเตรียมการจัดประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2569 ครั้งที่ 1/2567 จัดขึ้นเพื่อเตรียมการสําหรับการเป็นเจ้าภาพจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ ที่ประเทศไทยได้รับเลือกให้เป็นเจ้าภาพจัดการประชุมในช่วงเดือนตุลาคม 2569 โดยวันนี้ คณะกรรมการได้ประชุมเพื่อพิจารณาประเด็นที่เกี่ยวเนื่องกับการจัดการประชุม
โดยคณะกรรมการฯ ได้พิจารณาแต่งตั้งคณะอนุกรรมการ 3 คณะ เพื่อให้การดําเนินการเตรียมการจัดการประชุมประจําปีฯ เป็นไปอย่างมีประสิทธิภาพและสําเร็จได้แก่ คณะอนุกรรมการด้านสารัตถะ มีรัฐมนตรีช่วยว่าการกระทรวงการคลัง (นายกฤษฎา จีนะวิจารณะ) เป็นประธานอนุกรรมการ ด้านพิธีการและอํานวยการ มีรัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) เป็นประธาน และคณะอนุกรรมการด้านการรักษาความปลอดภัย การจราจร และสาธารณสุข มีผู้บัญชาการตํารวจแห่งชาติ เป็นประธาน โดยคณะกรรมการฯ ได้มอบหมายให้ฝ่ายเลขานุการและคณะอนุกรรมการ ทั้ง 3 คณะ พิจารณาดําเนินการในส่วนที่เกี่ยวข้องต่อไป
สําหรับสถานที่จัดการประชุมที่มีศักยภาพรองรับการจัดการประชุมประจําปีฯ ตามข้อกําหนด มี 3 สถานที่ ได้แก่ ศูนย์การประชุมแห่งชาติสิริกิติ์ ศูนย์นิทรรศการและการประชุมไบเทค และศูนย์แสดงสินค้าและการประชุมอิมแพ็ค เมืองทองธานี ซึ่งคณะกรรมการฯ ได้มอบหมายให้คณะอนุกรรมการด้านพิธีการและอํานวยการ ดําเนินการพิจารณาคัดเลือกสถานที่ที่มีศักยภาพและเหมาะสมสําหรับการจัดการประชุมประจําปีฯ และรายงานให้คณะกรรมการฯ ทราบต่อไป
ในตอนท้าย นายกฯ ได้กล่าวฝากว่า การประชุมประจําปีนี้จะเป็นโอกาสให้ประเทศไทยเป็นเจ้าภาพต้อนรับผู้เข้าร่วมประชุมและบุคลากร ได้แก่ รัฐมนตรีว่าการกระทรวงการคลังจากประเทศสมาชิกของธนาคารโลก จํานวน 189 ประเทศ ผู้ว่าธนาคารกลางจากประเทศสมาชิก IMF จํานวน 190 ประเทศ และ เข้าร่วมงานอีกจํานวนกว่า 12,000 คน ซึ่งหากสามารถเชิญนักธุรกิจชั้นนําของโลกและผู้นําของมิตรประเทศที่แนบแน่นมาเยือนไทยในช่วงการประชุมนี้ได้ จะเป็นโอกาสของประเทศไทยที่จะแสดงถึงบทบาท ศักยภาพ และความพร้อมในการจัดประชุมระดับนานาชาติ และการเป็นเป้าหมายการลงทุน โดยขอให้จัดอย่างเหมาะสมและสมเกียรติ
รัฐบาลไทย-ข่าวทำเนียบรัฐบาล-นายกฯ ยินดี UNESCO มอบใบประกาศรับรอง “สงกรานต์ไทย” เป็นมรดกวัฒนธรรมฯ ของมนุษยชาติ
วันพุธที่ 7 กุมภาพันธ์ 2567
นายกฯ ยินดี UNESCO มอบใบประกาศรับรอง “สงกรานต์ไทย” เป็นมรดกวัฒนธรรมฯ ของมนุษยชาติ
.....
นายเศรษฐา ทวีสิน นายกรัฐมนตรี และ รมว.กค. ขอบคุณทุกหน่วยงานที่เกี่ยวข้องร่วมทํางานเพื่อส่งเสริมประเพณีสงกรานต์ของไทย จนได้รับใบประกาศนียบัตร (Certificate) รับรองจาก UNESCO ที่ประกาศขึ้นทะเบียน “สงกรานต์ในประเทศไทย” ประเพณีสงกรานต์เป็นมรดกวัฒนธรรมที่จับต้องไม่ได้ของมนุษยชาติ อย่างเป็นทางการแล้ว
.
พร้อมเดินหน้ายกระดับประเพณีสงกรานต์ของไทย เตรียมจัดงานมหาสงกรานต์ “World Songkran Festival : ประเพณีสงกรานต์ไทย หมุดหมายนักท่องเที่ยวทั่วโลก” ดําเนินงานผ่านเครือข่ายวัฒนธรรม 76 จังหวัดทั่วประเทศ และ 50 เขตในกรุงเทพมหานคร ระหว่างวันที่ 1 - 21 เม.ย. 67 นี้
.
ขณะเดียวกัน รัฐบาลจะสนับสนุนการอนุรักษ์ สืบสาน ปกป้อง คุ้มครองมรดกภูมิปัญญาทางวัฒนธรรมอันทรงคุณค่าของประเทศ สร้างการรับรู้ให้ชาวต่างชาติได้เข้าถึงประเพณี เทศกาลของไทยให้มากขึ้น ซึ่งมั่นใจว่าผลสําเร็จในครั้งนี้จะสามารถต่อยอดไปสู่ภาคเศรษฐกิจ เป็นเม็ดเงิน เป็นรายได้สู่ประชาชนต่อไป
.
อ่านเพิ่มเติม คลิกhttps://www.thaigov.go.th/news/contents/details/78438
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ มุ่งมั่นเพิ่มสิทธิประโยชน์รักษามะเร็ง ‘มะเร็งครบวงจร’ เพิ่มการตรวจคัดกรองเชิงรุก และการดูแลรักษามะเร็ง ให้แก่ผู้ใช้บัตรทอง 30 บาท เพื่อความครอบคลุม ทั่วถึง
วันพุธที่ 7 กุมภาพันธ์ 2567
07/02/2567
โฆษกรัฐบาล เผยนายกฯ มุ่งมั่นเพิ่มสิทธิประโยชน์รักษามะเร็ง ‘มะเร็งครบวงจร’ เพิ่มการตรวจคัดกรองเชิงรุก และการดูแลรักษามะเร็ง ให้แก่ผู้ใช้บัตรทอง 30 บาท เพื่อความครอบคลุม ทั่วถึง
โฆษกรัฐบาล เผยนายกฯ มุ่งมั่นเพิ่มสิทธิประโยชน์รักษามะเร็ง ‘มะเร็งครบวงจร’ เพิ่มการตรวจคัดกรองเชิงรุก และการดูแลรักษามะเร็ง ให้แก่ผู้ใช้บัตรทอง 30 บาท เพื่อความครอบคลุม ทั่วถึง เท่าเทียม
วันที่ 7 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลตระหนักถึงปัญหาสุขภาพ ปัญหาโรคมะเร็ง และความสําคัญในการป้องกันโรคมะเร็ง เดินหน้าขับเคลื่อนนโยบายมะเร็งครบวงจร ภายใต้สิทธิบัตรทองอย่างต่อเนื่อง ตั้งแต่เดือนกันยายน 2566 เพื่อป้องกันและคัดกรอง ดูแลรักษา และฟื้นฟูผู้ป่วยมะเร็งด้วยบริการการรักษาที่มีประสิทธิภาพและการตรวจคัดกรองเชิงรุกเพิ่มเติม
โดยรัฐบาลได้บรรจุสิทธิประโยชน์ในการรักษามะเร็งเพิ่มเติม อาทิ บริการฝังแร่เฉพาะที่เพื่อรักษาผู้ป่วยที่มีเนื้องอกในตา บริการผ่าตัดมะเร็งต่อมลูกหมาก มะเร็งลําไส้ใหญ่และลําไส้ตรง มะเร็งตับและตับอ่อน และท่อน้ําดี ด้วยหุ่นยนต์ และบริการรักษาด้วยรังสีโปรตอน นอกจากนี้ ยังได้เพิ่มการบริการ 2 รายการ เพื่อการตรวจคัดกรองมะเร็งเชิงรุก ได้แก่ (1) บริการตรวจคัดกรองมะเร็งเต้านมด้วยเครื่องแมมโมแกรมและอัลตราซาวด์ในผู้หญิงไทยอายุ 40 ปีขึ้นไปที่ครอบครัวมีประวัติมะเร็งเต้านม ปีละ 1 ครั้ง กําหนดเป้าหมายบริการตรวจคัดกรองในปี 2567 จํานวน 40,600 ราย (2) บริการการตรวจปัสสาวะชุดตรวจพยาธิใบไม้ในตับสําเร็จรูปชนิดเร็ว ด้วยตนเอง เพื่อเป็นทางเลือกให้กับคนไทยทุกสิทธิที่อายุ 15 ปีขึ้นไปที่เป็นกลุ่มเสี่ยงในการตรวจคัดกรองโรคพยาธิใบไม้ในตับ และโรคมะเร็งท่อน้ําดีด้วยตนเอง โดยทั้งสองรายการอยู่ระหว่างการจัดวางระบบให้มีประสิทธิภาพ
โฆษกประจําสํานักนายกรัฐมนตรี กล่าวว่า รัฐบาลยังได้จัดระบบดูแลผู้ป่วยมะเร็งในระยะสุดท้าย โดยกําหนดให้หน่วยงานหรือองค์กรที่ให้บริการดูแลผู้ป่วยติดเตียง บริการดูแลแบบประคับประคองและระยะท้าย เช่น วัด โบสถ์คริสต์ มัสยิด องค์กรเอกชน และสถานประกอบการเพื่อสุขภาพ เป็นหน่วยบริการส่งต่อเฉพาะด้านชีวาภิบาล หรือหน่วยชีวาภิบาล ในฐานะสถานบริการสาธารณสุขที่ถูกต้องตามกฎหมาย ตามมาตรา 3 ของ พ.ร.บ.หลักประกันสุขภาพแห่งชาติ พ.ศ. 2545
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการป้องกันคัดกรอง ดูแลรักษา และฟื้นฟูผู้ป่วยมะเร็ง มีความตั้งใจที่จะขับเคลื่อนนโยบายมะเร็งครบวงจร สนับสนุนให้ผู้ใช้บัตรทอง 30 บาทได้รับการบริการสาธารณสุขเพิ่มเติมตามเป้าหมายของตาม พ.ร.บ.หลักประกันสุขภาพแห่งชาติ พ.ศ. 2545 นายกรัฐมนตรีเชื่อมั่นว่าการเข้าถึงบริการสาธารณสุขอย่างครอบคลุม ทั่วถึง เท่าเทียม จะเป็นอีกหนึ่งโอกาสลดความเหลื่อมล้ําในสังคม” นายชัย กล่าว
ทั้งนี้ นายกรัฐมนตรีขอบคุณการทํางานของนายแพทย์ชลน่าน ศรีแก้ว รัฐมนตรีว่าการกระทรวงสาธารณสุขและบุคลากรกระทรวงสาธารณสุข ที่สามารถบริหารและตอบสนองต่อแนวนโยบายของรัฐบาลได้อย่างรวดเร็วและมีประสิทธิภาพสูง เพื่อทําให้ประชาชนเข้าใจความตั้งใจของรัฐบาลที่จะทําให้ “บัตรประชาชนใบเดียว ดูแลสุขภาพประชาชน รักษาได้ทุกที่ ทุกโรค”
รัฐบาลไทย-ข่าวทำเนียบรัฐบาล-​กระทรวงเกษตรฯ จัดประชุมพิจารณาการรับรองหลักสูตรฝึกอบรมนักบริหารและผู้ผ่านการฝึกอบรมหลักสูตรนักบริหาร
วันพุธที่ 7 กุมภาพันธ์ 2567
​กระทรวงเกษตรฯ จัดประชุมพิจารณาการรับรองหลักสูตรฝึกอบรมนักบริหารและผู้ผ่านการฝึกอบรมหลักสูตรนักบริหาร
​กระทรวงเกษตรฯ จัดประชุมพิจารณาการรับรองหลักสูตรฝึกอบรมนักบริหารและผู้ผ่านการฝึกอบรมหลักสูตรนักบริหารที่จัดโดยหน่วยงานในสังกัดกระทรวงเกษตรและสหกรณ์ ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาการรับรองหลักสูตรฝึกอบรมนักบริหารและผู้ผ่านการฝึกอบรมหลักสูตรนักบริหารที่จัดโดยหน่วยงานในสังกัดกระทรวงเกษตรและสหกรณ์ ครั้งที่ 1/2567 ณ ห้องประชุมสถาบันเกษตราธิการ ชั้น 2 และผ่านระบบ Zoom Meeting
ทั้งนี้ ที่ประชุมได้พิจารณาประเด็นต่าง ๆ ได้แก่
1) รับรองหลักสูตร นักบริหารระดับต้น และหลักสูตร นักบริหารระดับกลาง ที่จัดโดยหน่วยงานในสังกัดกระทรวงเกษตรและหกรณ์
2) หลักสูตร นักบริหารการชลประทาน ระดับต้น ที่จัดโดยกรมชลประทาน
3) หลักสูตร นักบริหารวิชาการเกษตร ระดับต้น ที่จัดโดยกรมวิชาการเกษตร
4) หลักสูตร นักบริหารวิชาการเกษตร ระดับกลาง ที่จัดโดยกรมวิชาการเกษตร
และ 5) ปฏิทินการขอรับรองหลักสูตร นักบริหาระดับต้น และหลักสูตรนักบริหารระดับกลาง ที่จัดโดยหน่วยงานในสังกัดกระทรวงเกษตรและหกรณ์ ครั้งที่ 2/2567
รัฐบาลไทย-ข่าวทำเนียบรัฐบาล-ไอแบงก์ต้อนรับเอกอัครราชทูตสาธารณรัฐทาจิกิสถานประจำประเทศไทย ถิ่นพำนัก ณ กรุงกัวลาลัมเปอร์ มาเลเซีย
วันพุธที่ 7 กุมภาพันธ์ 2567
07/02/2567
ไอแบงก์ต้อนรับเอกอัครราชทูตสาธารณรัฐทาจิกิสถานประจําประเทศไทย ถิ่นพํานัก ณ กรุงกัวลาลัมเปอร์ มาเลเซีย
ไอแบงก์ต้อนรับ H.E. Ardasher S.Qodiri เอกอัครราชทูตวิสามัญผู้มีอํานาจเต็มแห่งสาธารณรัฐทาจิกิสถานประจําประเทศไทย ถิ่นพํานัก ณ กรุงกัวลาลัมเปอร์ มาเลเซีย ในโอกาสเดินทางเยือนประเทศไทย เมื่อช่วงเย็นวันที่ 6 ก.พ.2567 ณ สํานักงานใหญ่ ธนาคารอิสลามแห่งประเทศไทย
ธนาคารอิสลามแห่งประเทศไทย (ไอแบงก์) โดย ดร.ทวีลาภ ฤทธาภิรมย์ กรรมการและผู้จัดการ พร้อมผู้บริหาร ต้อนรับ H.E. Ardasher S.Qodiri เอกอัครราชทูตวิสามัญผู้มีอํานาจเต็มแห่งสาธารณรัฐทาจิกิสถานประจําประเทศไทย ถิ่นพํานัก ณ กรุงกัวลาลัมเปอร์ มาเลเซีย ในโอกาสได้เดินทางเยือนประเทศไทย เมื่อช่วงเย็นวันที่ 6 กุมภาพันธ์ 2567 ณ อาคารสํานักงานใหญ่ ธนาคารอิสลามแห่งประเทศไทย
เอกอัครราชทูตฯ เข้าเยี่ยมเพื่อแนะนําภาพรวมเศรษฐกิจของประเทศทาจิกิสถาน โอกาสทางการค้าและการลงทุน ตลอดจนแนะนําธนาคารอิสลามเพียงแห่งเดียวในประเทศทาจิกิสถานที่เพิ่งก่อตั้งในปี 1999 และมีความยินดีที่จะช่วยเหลือและเพิ่มความร่วมมือธนาคารอิสลามแห่งประเทศไทยในเรื่องการลงทุนเพื่อเสริมสร้างความสัมพันธ์ระหว่างกันมากขึ้น
ด้าน ดร.ทวีลาภ กรรมการและผู้จัดการธนาคาร กล่าวขอบคุณเอกอัครราชทูตฯ ที่ได้ให้ความสนใจธนาคารอิสลามแห่งประเทศไทยและการมาเยือนครั้งนี้ ตลอดจนการผลักดันความร่วมมือในด้านต่างๆ เพื่อให้ทั้งสองประเทศเกิดความใกล้ชิดกันมากขึ้น
ibank welcomed the Ambassador of the Republic of Tajikistan to Thailand with residence in Kuala Lumpur, Malaysia.
Islamic Bank of Thailand (ibank) by Dr. Thaweelap Rittapirom, Director and President along with the executives welcomed H.E. Ardasher S.Qodiri, Ambassador Extraordinary and Plenipotentiary of the Republic of Tajikistan to Thailand with residence in Kuala Lumpur, Malaysia, on the occasion of his visit to Thailand in the evening of February 6, 2024 at the headquarters building Islamic Bank of Thailand.
H.E. Ambassador Ardasher S.Qodiri provided a brief overview of the Tajikistan economy, trade and investment opportunities as well as introducing the only Islamic bank in Tajikistan that was just established in 1999. H.E. is very pleased to assist and increase cooperation with the Islamic Bank of Thailand in investment matters to further strengthen the relationship between the two entities.
Dr. Thaweelap, Director and President of the bank thanked H.E. Ambassador in paying attention and visiting to the Islamic Bank of Thailand as well as pushing for cooperation in various fields so that two countries will have closer cooperation.
รัฐบาลไทย-ข่าวทำเนียบรัฐบาล-รัฐบาลห่วงใยประชาชน ช่วงเทศกาลตรุษจีน 8 – 10 ก.พ. เชิญชวนลดการจุดธูป ลดปริมาณฝุ่นละอองจากการเผาไหม้ ขอให้ประกอบพิธีฯ ด้วยความระมัดระวัง
วันพุธที่ 7 กุมภาพันธ์ 2567
07/02/2567
รัฐบาลห่วงใยประชาชน ช่วงเทศกาลตรุษจีน 8 – 10 ก.พ. เชิญชวนลดการจุดธูป ลดปริมาณฝุ่นละอองจากการเผาไหม้ ขอให้ประกอบพิธีฯ ด้วยความระมัดระวัง
รัฐบาลห่วงใยประชาชน ช่วงเทศกาลตรุษจีน 8 – 10 ก.พ. เชิญชวนลดการจุดธูป ลดปริมาณฝุ่นละอองจากการเผาไหม้ ขอให้ประกอบพิธีฯ ด้วยความระมัดระวัง
วันที่ 7 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี กล่าวว่า ช่วงเทศกาลตรุษจีนระหว่างวันที่ 8 – 10 กุมภาพันธ์ 2567 รัฐบาลห่วงใยพี่น้องประชาชน ขอให้ประกอบพิธีในเทศกาลตรุษจีนด้วยความระมัดระวัง ดูแลความเรียบร้อยกรณีจุดธูป เทียน เผากระดาษเงิน กระดาษทอง จุดประทัด ลดความเสี่ยงสาเหตุเพลิงไหม้ หากพบเห็นการเกิดเพลิงไหม้ ให้แจ้งสายด่วน 199ทันที
นายคารม กล่าวย้ําว่า รัฐบาลห่วงใยสุขภาพอนามัยของพี่น้องประชาชน จากปัญหาฝุ่นละอองขนาดเล็ก PM 2.5 เกินค่ามาตรฐาน ขอเชิญชวนลดการจุดธูปหรือเปลี่ยนมาใช้ธูปไฟฟ้า เพื่อช่วยลดปริมาณฝุ่นละอองจากการเผาไหม้ ร่วมกันรักษาสิ่งแวดล้อม พร้อมแนะวิธีดูแลสุขอนามัยที่ดี อาทิ หมั่นล้างมือให้สะอาด รับประทานอาหารที่ปรุงสุก และเมื่ออยู่ในพื้นที่มีฝุ่นควันมาก ควรดื่มน้ํากลั้วคอบ้วนปากให้บ่อยขึ้น ทั้งนี้ ความสุขใจและสุขอนามัยที่ดีตลอดช่วงเทศกาลตรุษจีน
“ในช่วงเทศกาลตรุษจีนสถานประกอบการบางแห่งอาจหยุดทําการติดต่อกันหลายวันขอให้มีการตรวจสอบอุปกรณ์ หรือระบบป้องกันอัคคีภัย เช่น เครื่องดับเพลิงยกหิ้ว และสัญญาณเตือนภัย ให้อยู่ในสภาพที่พร้อมใช้งาน รวมทั้งกําชับเจ้าหน้าที่รักษาความปลอดภัยตรวจตราดูแลอาคารสถานที่ ตลอด 24 ชั่วโมง สําหรับประชาชนที่เดินทางช่วงเทศกาลตรุษจีน ขอให้ตรวจสอบอุปกรณ์ไฟฟ้าภายในบ้านให้เรียบร้อยก่อนเดินทาง” นายคารม กล่าว
รัฐบาลไทย-ข่าวทำเนียบรัฐบาล-การประชุมคณะกรรมการระดับชาติเพื่อเตรียมการจัดการประชุมประจำปีสภาผู้ว่าการธนาคารโลกและกองทุนการเงินระหว่างประเทศ ปี 2569 ครั้งที่ 1/2567
วันพุธที่ 7 กุมภาพันธ์ 2567
07/02/2567
การประชุมคณะกรรมการระดับชาติเพื่อเตรียมการจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2569 ครั้งที่ 1/2567
คณะกรรมการระดับชาติเพื่อเตรียมการจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ โดยมีนายกฯ และ รมว.คลังเป็นประธาน มีการประชุมเป็นครั้งแรกเพื่อรับทราบความเป็นมา หน้าที่ของประเทศเจ้าภาพ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 7 กุมภาพันธ์ 2567 คณะกรรมการระดับชาติเพื่อเตรียมการจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ (คณะกรรมการฯ) โดยมีนายกรัฐมนตรีและรัฐมนตรีว่าการกระทรวงการคลังเป็นประธาน ได้มีการประชุมเป็นครั้งแรกเพื่อรับทราบความเป็นมา หน้าที่ของประเทศเจ้าภาพ เพื่อเตรียมการสําหรับการเป็นเจ้าภาพจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ (การประชุมประจําปีฯ) ที่ประเทศไทยได้รับเลือกให้เป็นเจ้าภาพจัดการประชุมในปี 2569 โดยกระทรวงการคลังและธนาคารแห่งประเทศไทยได้มีการจัดประกวดออกแบบตราสัญลักษณ์สําหรับการประชุมประจําปีฯ เรียบร้อยแล้ว และอยู่ระหว่างการเตรียมการดําเนินการในด้านต่าง ๆ เพื่อประชาสัมพันธ์การเป็นเจ้าภาพการประชุมประจําปีฯ ของไทยให้กับคนในประเทศและนานาชาติได้ทราบ
นอกจากนี้ เพื่อให้การดําเนินการเตรียมการจัดการประชุมประจําปีฯ เป็นไปอย่างมีประสิทธิภาพและสําเร็จลุล่วงด้วยดี คณะกรรมการฯ ได้พิจารณาแต่งตั้งคณะอนุกรรมการ 3 คณะ ได้แก่ คณะอนุกรรมการด้านสารัตถะ มีรัฐมนตรีช่วยว่าการกระทรวงการคลัง (นายกฤษฎา จีนะวิจารณะ) เป็นประธานอนุกรรมการ คณะอนุกรรมการด้านพิธีการและอํานวยการ มีรัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) เป็นประธานอนุกรรมการ และคณะอนุกรรมการด้านการรักษาความปลอดภัย การจราจร และสาธารณสุข มีผู้บัญชาการตํารวจแห่งชาติเป็นประธานอนุกรรมการ นอกจากนี้ ยังได้พิจารณางบประมาณการจัดการประชุมประจําปีฯ สถานที่จัดการประชุม และการจัดงานเลี้ยงรับรอง โดยคณะกรรมการฯ ได้มอบหมายให้ฝ่ายเลขานุการและคณะอนุกรรมการทั้ง 3 คณะ พิจารณาดําเนินการในส่วนที่เกี่ยวข้องต่อไป
ทั้งนี้ นายกรัฐมนตรีได้มีดําริให้มีการรายงานความคืบหน้าและประชาสัมพันธ์การเป็นเจ้าภาพการประชุมประจําปีฯ ของประเทศไทยอย่างต่อเนื่องตลอดปี โดยการประชุมประจําปีฯ เป็นการประชุมระดับโลกที่จัดขึ้นนอกสหรัฐอเมริกาเพียงครั้งเดียวทุก 3 ปี โดยการเป็นเจ้าภาพของประเทศไทยในปี 2569 จะเป็นเพียงครั้งที่ 2 ต่อจากการประชุมประจําปีฯ 2534 ที่ไทยจะได้รับโอกาสในการแสดงศักยภาพและความสามัคคีของทุกภาคส่วนในการร่วมเตรียมความพร้อมและต้อนรับรัฐมนตรีว่าการกระทรวงการคลัง ผู้ว่าการธนาคารกลาง และผู้บริหารของสถาบันการเงินที่สําคัญและคณะเดินทางของประเทศสมาชิกของธนาคารโลกทั้ง 189 ประเทศอีกด้วย
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 02 273 9020 ต่อ 3627